CELEX: 22009D0017
Language: mt
Date: 2008-02-05 00:00:00
Title: Deċiżjoni tal-Kumitat Konġunt taż-ŻEE Nru 17/2009 tal- 5 ta’ Frar 2009 li temenda l-Anness XX (l-Ambjent) tal-Ftehim taż-ŻEE

19.3.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/55
               
            DEĊIŻJONI TAL-KUMITAT KONĠUNT TAŻ-ŻEE
      Nru 17/2009
      tal-5 ta’ Frar 2009
      li temenda l-Anness XX (l-Ambjent) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX mal-Ftehim kien emendat bid-Deċiżjoni tal-Kumitat Konġunt taż-ŻEE Nru 122/2008 tas-7 ta’ Novembru 2008 (1).
               
            
                  (2)
               
               
                  Id-Direttiva 2004/35/KE tal-Parlament Ewropew u tal-Kunsill tal-21 ta’ April 2004 dwar ir-responsabbiltà ambjentali fir-rigward tal-prevenzjoni u r-rimedju għal danni ambjentali (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2004/35/KE għandha tinqara fl-ambitu tal-Ftehim billi jkun ikkunsidrat b’mod partikulari il-fatt li l-konservazzjoni tan-natura taqa’ barra mill-ambitu tal-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiżdied wara l-punt 1h (ir-Regolament (KE) Nru 166/2006 tal-Parlament Ewropew u tal-Kunsill) tal-Anness XX għall-Ftehim:
      
                  “1i.
               
               
                  
                     32004 L 0035: Id-Direttiva 2004/35/KE tal-Parlament Ewropew u tal-Kunsill tal-21 ta’ April 2004 dwar ir-responsabbiltà ambjentali f’dak li għandu x’jaqsam mal-prevenzjoni u r-rimedju għal danni ambjentali (ĠU L 143, 30.4.2004, p. 56).
                  Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-addattamenti li ġejjin:
                  
                              (a)
                           
                           
                              Bla ħsara għall-iżviluppi futuri mill-Kumitat Konġunt taż-ŻEE, għandu jiġi nnutat li l-atti li ġejjin tal-Komunità mhumiex inkorporati fil-Ftehim taż-ŻEE:
                              
                                          (i)
                                       
                                       
                                          Id-Direttiva tal-Kunsill 79/409/KEE tat-2 ta’ April 1979 dwar il-konservazzjoni tal-għasafar selvaġġi (Id-Direttiva dwar l-Għasafar),
                                       
                                    
                                          (ii)
                                       
                                       
                                          Id-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni ambjenti naturali u tal-fawna u l-flora selvaġġa (Id-Direttiva dwar l-Habitat),
                                       
                                    Għaldaqstant kull referenza għal dawn l-atti m’għandhiex tapplika għall-istati EFTA.
                           
                        
                              (b)
                           
                           
                              L-Artikolu 2(3) m’għandux japplika fl-istati EFTA.
                           
                        
                              (ċ)
                           
                           
                              Rigward l-istati EFTA, ‘speċi protetti u ambjenti naturali’ għandha tfisser:
                              Fejn stat EFTA hekk jiddeċiedi, kull ambjent jew speċi jew tipi ta’ ambjenti jew speċi li l-istat EFTA jinnominah għall-istess skop bħal dak stabbilit fiż-żewġ Direttivi li hemm referenza għalihom fl-Artikolu 2(3).”
                           
                        
            Artikolu 2
      It-testi tad-Direttiva 2004/35/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-6 ta’ Frar 2009, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmula fi Brussell, 5 ta’ Frar 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 339, 18.12.2008, p. 114.
      
         (2)  ĠU L 143, 30.4.2004, p. 56.
      
         (*)  Ir-rekwiżiti kostituzzjonali huma indikati.